OpenLLM-France/wikimedia huggingface dataset:
# Juan Plazaola Artola

Juan Plazaola Artola (Donostia, 1919ko urtarrilaren 21a - ib., 2005eko maiatzaren 21a) gipuzkoar elizgizona, ikerlaria , idazlea eta irakaslea izan zen.

## Biografia

1936an Jesusen Lagundian sartu zen, eta handik hamabost urtera apaiztu zen. Doktorea zen Parisko Unibertsitatean eta Madrilgo Complutensean. Irakaskuntzaren munduan hasi zen berehala, eta Salamancako Jesusen Lagundiko Giza Zientzien Zentroko errektorea izan zen (1966-1968), baita Deustuko Unibertsitateko Filosofia Fakultateko Estetika irakaslea ere (1964-1974). Gipuzkoako Ikasketa Unibertsitario eta Teknikoetako Filosofia eta Letren Fakultateko Historia eta Arteko katedradun eta dekanoa (1974-1977) izan zen, eta Campus horretako bertako errektore. Gainerakoan, Loiolako Probintziako nagusi probintziala eta Deustuko Unibertsitateko kantzelariordea ere izan zen (1979-1985). Atzerrian ere aritu zen irakasle gonbidatu: Caracasco Andrés Bello Unibertsitatean, Mexikoko Iberoamerikarrean eta Alcalá de Henareskoan. Sevillako Real Academia de Bellas Artes de Santa Isabel de Hungríako kidea zen, eta Deustuko Unibertsitateko San Ignacio de Loyola Institutuko lehendakaria. 1964an Reseña aldizkaria sortzearen alde aritu zen, baita 1975ean Donostiako Mundaiz aldizkaria zuzentzen ere. Hogei liburu inguru kaletaratu zituen, eta 1998an, Eusko Ikaskuntza-Euskadiko Kutxak ematen duten Giza eta Gizarte Zientzien arloko Euskal Herriko curriculum vitae zientzialari aipagarrienaren saria eman zion.

## Obra batzuk

* El arte sacro actual: estudio, panorama, documentos. Madril: BAC, 1965. ISBN 8479148497.
* Futuro del arte sacro. Bilbo: Mensajero Bilbao, 1973. ISBN 8427106238.
* Introducción a la Estética: Historia, teoría, textos. Bilbo: Deustuko Unibertsitatea, 1973. ISBN 978-84-220-0412-7.
* Razón y sentido del arte cristiano. Bilbo: Deustuko Unibertsitatea, 1998. ISBN 9788474855517.
* Estética y vida cristiana. Mexiko: Universidad Iberoamericana, 1999. ISBN 968-859-345-1.
* Historia del arte cristiano. Madrid: BAC, 1999. ISBN 9788479145095.
* La Iglesia y el arte. Madrid: BAC, 2001. ISBN 9788479145873.
* Arte e iglesia: veinte siglos de arquitectura y pintura cristiana. Hondarribia: Nerea, 2001. ISBN 9788479142339.
* Modelos y teorías de la historia del arte. Bilbo: Deustuko Unibertsitatea, 2003. ISBN 9788474858563.
* La enciclopedia emblemática V. El lenguaje del artista. Lasare-Oria: Etor-Ostoa, 2005. ISBN 9788474858563.
* Arte sacro actual. Madrid: BAC, 2006. ISBN 9788479148492.
* Introducción a la Estética: Historia, teoría, textos. Bilbo: Deustuko Unibertsitatea, 2007. ISBN 978-84-9830-100-7.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Gaztelaniaz):Maria Luisa Amigo Fernandez de Arroyaberen artikulua Euskonews aldizkari digitalean, 2005/05/27.
* Datuak: Q12261068
* Multimedia: Juan Plazaola Artola / Q12261068
# Terra sigillata

Terra sigillata latinezko esaldia da, euskaraz "lur zigilatua" esan nahi duena eta horrela izendatu da, askotan ekoizlearen izena zigilu batez estanpatua duelako oinarrian. Erromatar zeramika gorri distiratsua izan zen, ezaugarri eskeomorfak zituena. K.a. I. mendetik k. o. III. mendera arte ekoiztu zuten eta jatorriaren arabera lau motakoa izan daiteke:
* Italiakoa
* Galia hegoaldekoa (La Graufesenque izan zen ekoizpen gune nagusia)
* Hispaniakoa
* Afrikakoa.
Moldetan egiten zen buztin finaz; gorrixka zen eta berniz distiratsuz estaltzen zen. Sigillata ikusgarrienak Arezzon (Italia) egiten ziren terra sigillata edo “ontzi aretinoak” dira. Mitologia irudiak, mozorroak, lore sortak eta irudi geometrikoak ziren apaingarri nagusiak. K.o. II. mendean gainbehera izan zuen, eta III. mendean desagertu zen guztiz.
Ingelesez hitz egiten den eremu akademikoetan samian ware izena emetan diote sarri.
Arkeologoentzat oso baliagarria da hauek aztarnategi batean aurkitzea, agertu den lurrazala kronologikoki kokatzea asko errazten dutelako, eta aztarnategiak izen zituen merkataritza hartu-emanei buruko argibideak ematen dituztelako. Horren arrazoia da, Terra Sigillataren sorrera, bilakaera eta jatorrizko lantegiak ondo ezagutzen direla eta katalogoak publikatu dira ontziek garai eta ekoizpen gune ezberdinetan izan zituzten forma eta dekoraziei buruz.

## Erreferentziak

* ↑ Euskalterm: [Zeramika Hiztegia] [2016] eta [Arkeologia Hiztegia] [2018]
* ↑ Lur entziklopedietatik hartua.
* ↑ (Ingelesez) «A closer look at Samian pottery» The Vindolanda Trust 2022-10-31 (Noiz kontsultatua: 2023-09-17).

## Kanpo estekak

* Datuak: Q367622
* Multimedia: Terra sigillata / Q367622
# Gondor

Gondor J. R. R. Tolkien idazleak sortutako kondairazko erresuma bat da, Erdialdeko Lurraldean. Numenorren erorketaren ondoren Elendilen semeak ziren Isildur eta Anarionek sortutako Dunedaineko erresumetako bat zen. Gondor erresuma Mordor erresumaren medebaldean dago, Belfalaseko badian. Bere izenak "Harrizko Lurraldea" esan nahi du, Sindarin hizkuntzatik eratorria da: gond (harri) + (n)dor (lur), ziurrenik Ered Nimrais mendiak edota beste mendikateak direla eta jarria. Gondor erresumak Quenyar hizkuntzan jasotzen zuen beste izen bat Ondonórë zen. Gondor eta Arnor Dunedaingo Atzerriko Erresumak bezala ere ezagunak ziren.

## Kanpo estekak

* Datuak: Q213586
# Downside abadia

Downside abadia (ingelesez: Downside Abbey edo Basilica of St Gregory the Great Downside (“San Gregorio Handiaren Basilika Downsiden”) beneditarren monasterioa da Ingalaterran eta Ingalaterrako Kongregazio Beneditarreko komunitate nagusia. Bere apostolutza nagusienetako bat Downside Eskola da, hamaika eta hemezortzi urte bitarteko haurrak hezteko. Eskolako ikasle ohiek garai bateko gregoriarrak bezala ezagutzen dute beren burua.
Bai abadia eta bai eskola Stratton-on-the-Fosse herrian daude Westfield eta Shepton Mallet artean, Somerseten, Ingalaterrako hego-mendebaldean, Erresuma Batuan.
«English Heritage» erakundeak I. graduko eraikin izendatu du abadia. Sir Nikolaus Pevsnerrek honela deskribatu zuen Abadia: "Ingalaterrako katolizismoaren berpizkundearen frogarik bikainena".

## Erreferentziak

* ↑ Información sobre el sitio. .

## Kanpo estekak

* Datuak: Q1253335
* Multimedia: Downside Abbey / Q1253335
# Walter Clopton Wingfield

Walter Clopton Wingfield (Ruabon, Gales, 1833ko urria - Londres, Ingalaterra, 1912ko apirilaren 18a) belar tenisaren aitzindarietako bat izan zen.
Harry Gem maiorrak eta Augurio Pererak 1872an Leamington Spa-n burututako "lawn tennis-aren" garapenaren ondoren, Jeu de Paume zaharrean oinarrituta, Clopton Wingfield-ek 1874an Sphairistike (pilota jokoaren greziar hitza) izendatu zuen joko bat kaleratu zuen. Arau berrien jokoa laster oso ezaguna bihurtu zen Britainia Handiko gizarte-klase aberatsenen artean. 1880ko hamarkadan, tenis pistak sortu ziren herrialde osoan.
Walter Clopton Wingfieldek bi teniseko arau liburu ere idatzi zituen: The Book of the Game eta The Major's Game of Lawn Tennis. Butterfly Bicycle (Tximeleta Bizikleta) ere asmatu zuen. 1997az geroztik Nazioarteko Tenisaren Ospearen Aretoan saritua izan zen.

## Erreferentziak

* 1 2 Tyzack, Anna,The True Home of Tennis Country Life, 22 June 2005
* 1 2 J. Perris (2000) Grass tennis courts: how to construct and maintain them p.8. STRI, 2000

## Kanpo estekak

* Datuak: Q725054
* Multimedia: Walter Clopton Wingfield / Q725054
# Tert-butanol

tert-Butanola edo tert-butil alkohola (IUPAC: 2-metilpropan-2-ola) (CH$_3$)$_3$COH formulako alkohola da, tertziarioetan sinpleena. Hiru isomero ditu 1-butanola, 2-butanola eta isobutanola.
Solido kolorgea da, giro tenperaturan urtzen dena eta kanforraren antzeko usaina duena. Uretan, etanoletan eta dietil eterretan disolbatzen da.

## Produkzioa

tert-Butanola isobutenoaren hidroxilazioaren bidez lortzen da 30-120 °C tenperatura-tartean eta 5 – 12 bar bitarteko presioan. Katalizatzaile azidoak baliatzen dira.

## Erabilera

tert-Butanola disolbatzaile moduan, etanola desnaturalizatzeko, desugertzaileen osagarri gisa eta gasolinaren oktanajea emendatzeko usatzen da.

## Naturan

tert-Butanola txitxirioetan, maniokan eta garagardoetan agertzen da

## Erreferentziak

* ↑ (Ingelesez) PubChem. «Tert-Butanol» pubchem.ncbi.nlm.nih.gov (Noiz kontsultatua: 2021-03-05).
* ↑ (Alemanez) Verfahren zur Herstellung von tert.-Butanol. 2003-07-08 (Noiz kontsultatua: 2021-03-05).

## Kanpo estekak

* Datuak: Q285790
* Multimedia: Tert-Butanol / Q285790
# Butanol

Butanol terminoak lau karbono-atomoko katea eta C$_4$H$_9$OH, formula dituzten alkoholak adierazten du. Kate lineala eta hidroxilo taldea lehen karbonoan dituenari 1-butanol edo butil alkohol esaten zaio. Kate lineala eta hidroxilo taldea bigarren karbonoan dituenari 2-butanol edo sec-butil alkohol esaten zaio. Isobutanolak kate adarkatua dauka eta 2-metilpropan-1-ol gisa formula daiteke. Tert-butil alkoholak, hidroxilo taldea karbono tertziario batean dauka eta 2-metilpropan-2-ol moduan formula daiteke.
| 1-butanola | sec-butil alkohola | isobutanola | tert-butil alkohola |
Butanolaren isomeroek fusio- eta irakite-puntu diferenteak dauzkate.

## Erabilera

Butanola disolbatzaile gisa erabiltzen da hainbat eta hainbat prozesu kimikotan eta ehungintzan. Sintesi organikoan tarteko produktu edo erreaktibo gisa usatzen da. Fluido hidraulikoen eta balazta-fluidoen osagai gisa ere erabiltzen da.
* Datuak: Q663902
* Multimedia: Butanols / Q663902
# Tangerreko Nazioarteko Eskualdea

Tangerren Nazioarteko Eremua (arabieraz: منطقة طنجة الدولية‎, Manṭiqat Ṭanja ad-Dawliyya; frantsesez: Zone internationale de Tanger; ingelesez: Tangier International Zone) izen bereko Marokoko hirian eta haren hinterlandean kokatutako zenbait herrialderen protektoratua izan zen, 1923 eta 1956 bitartean. Erakundeak 373 km²-ko hedadura zuen, eta nazioarteko kontroleko eremu bat zen, hau da, zenbait herrialdek osatutako nazioarteko batzorde baten esku zegoen haren gobernua eta administrazioa. Bere estatusa 1923ko Tangerreko Estatutuaren bidez eratu zen, eta ofizialki 1956an Marokok independentzia lortu zuen arte mantendu zen, Marokok 1960ra arte hiriaren gaineko erabateko subiranotasuna berreskuratu ez bazuen ere.
1940 eta 1945 artean, mundua bigarren mundu gerran murgilduta zegoela aprobetxatuz, hiriaren gaineko nazioarteko protektoratua bertan behera utzi zuten, eta Francoren Espainiak benetako subiranotasuna erabili zuen, Marokoko protektoratuan integratuz.

## Historia

1923ko abenduaren 18an, Frantziak, Espainiak eta Erresuma Batuak hitzarmen bat izenpetu zuten, Tangerreko Protokoloa (Tanger aldeko estatutuaren antolaketari buruzko hitzarmena), 1924ko maiatzaren 14an berretsia eta aplikatua izan zena. Italia 1928ko uztailaren 25ean gehitu zen, eta urte berean Portugal, Belgika, Herbehereak eta Suedia.
Nahiz eta Marokoko sultanaren subiranotasunpean egon, Tangerreko nazioarteko eremua Frantzia, Espainia, Erresuma Batua, Portugal, Italia, Belgika, Herbehereak, Suedia eta Estatu Batuen administraziopean zegoen. Sultana mendoub batek ordezkatzen zuen, pacha funtzioa egiten zuena eta Nazioarteko Batzarreko buru zena. Auzitegi mistoek justizia egiten zuten.
1940ko ekainaren 14an, tropa frankistek Tanger okupatu eta Rifeko lurraldean bildu zuten. Hala ere, Francok tropak 1944ko maiatzean erretiratu zituen eta hiriak nazioarteko protektoratua berreskuratu zuen, 1956an Marokon bildu zen arte.
Nazioarteko hirian, lurraldeko hizkuntza ofizial eta administratiboak arabiera (tokiko hizkuntza indigena, herritar gehienek hitz egiten zutena), frantsesa, ingelesa eta gaztelania ziren.
Lurraldean hainbat posta-zerbitzu zeuden: frantsesak, britainiarrak, espainiarrak (1903 - 1956), italiarrak (1912 eta 1943 artean), alemaniarrak (1903 eta 1915 artean).

## Erreferentziak

* ↑ El Harras, Mokhtar. (15 de julio de 2015). Tánger: del estatus internacional a la movilidad transnacional. 25 Universidad Autónoma Metropolitana (UAM), 27-35 or. doi:10.24275/alte.v0i50. ISSN 2448-850X. OCLC .191749575.
* ↑ (Frantsesez) texte, France Auteur du; texte, Tanger (Maroc ; Zone internationale) Auteur du. (1928). Protocole final de la conférence relative à certaines questions concernant le statut de Tanger . [Lettres se rapportant à diverses clauses de l'accord signé à Paris le 25 juillet 1928 pour la révision de la convention du 18 décembre 1923 relative à l'organisation du statut de la zone de Tanger.. ] (Noiz kontsultatua: 2025-02-15).

## Kanpo estekak

* Datuak: Q3497642
# Lactococcus

Lactococcus generoa bakterio Gram positiboz osatuta dago, koko itxura dutenak. Ezaugarri metabolikoei dagokienez, bakterio laktikoen taldean sailkatzen dira, azido laktikoa sortzen baitute glukosa hartzitzerakoan (hartzidura homolaktikoa burutuz).
Genero honetako bakterioak Streptococcus generoan sailkatzen ziren lehen, baina XX. menderen bukaeran mikrobiologoek, genetika molekularraren ezaugarriak aintzakotzat hartuz, berezko genero bat sortzea erabaki zuten.
Bakterio hauek anaerobio fakultatiboak dira eta katalasa (-). Ez dira mugikorrak eta ez dituzte esporak sortzen.
Mikroskopioan ikusita, sarritan diplokokoak eratzen dituzte, eta baita kate laburrak ere.
Esnekien industrian erabili ohi dira, gaztak egiteko bereziki. Lactococcus casei da taldearen ordezkaririk ezagunena, industria laktikoan berebiziko garrantzia duena. Naturan, landareetan eta animalietan bizi dira Lactococcus batzuk, gizakia barne. Orokorrean ez dira patogenoak.

## Erreferentziak

* ↑ Forbes, B., Sahm, D., Weissfeld, A. : Diagnóstico Microbiológico Ed. Pan Americana 309 orr. ISBN: 950-06-0796-4

## Kanpo estekak

* Datuak: Q134274
* Multimedia: Lactococcus / Q134274
* Espezieak: Lactococcus
# Calvet barometro

Calvet barometroa bost urtetik behin argitaratzen den txosten linguistikoa da, munduko hizkuntza nagusien garrantzi erlatiboa aintzat hartzen duena. Barometroak hizkuntzen sailkapena egiten du, hizkuntza bakoitzaren indarra neurtuz hainbat parametroren arabera.
2022ko txosteneko sailkapenean, hauek izan ziren munduko hamar hizkuntza indartsuenak:
1.- ingelesa 2.- frantsesa 3.- espainiera 4.- alemana 5.- errusiera 6.- italiera 7.- suediera 8.- errumaniera 9.- portugesa 10.- poloniera
Anitzak dira barometro honek munduko hizkuntzen ranking-a egiteko aintzakotzat hartzen dituen parametroak: hiztunen kopurua ez ezik, hizkuntzaren egoera legala, hizkuntza horrek interneten duen indarra (wikipedian, adibidez), hizkuntza horretan urtero argitaratzen diren liburuen kopurua, bere hiztunen ugalkortasun-tasa, giza garapenaren indizea, ama-hizkuntzatzat dutenen kopurua, unibertsitatean duen presentzia, hizkuntza-entropia.....
2022ko txostenean munduko 634 hizkuntza agertzen dira sailkatuta. Barometroaren lehenengo edizioetan 100.000 hiztun baino gehiago zituzten hizkuntzak soilik sailkatzen baziren ere, gero kopuru horretara iristen ez ziren beste hizkuntza batzuk (aragoiera, esaterako) agertu ziren ere.
Barometroaren sortzaileak Louis-Jean Calvet soziolinguista frantziarra eta Alain Calvet zientzialaria izan ziren. Frantziako Kultur Ministerioaren laguntzarekin egiten da barometroa, eta lehenengo edizioa 2007an egin zen.
Hizkuntza gutxituen presentzia nabarmena da barometroan. Munduko hizkuntza gutxitu guztien artean, katalana da lehenengo tokian dagoena (2022ko txostenean 12. tokian). Euskara 38. tokian dago, galizieraren atzean (37. tokian). Galesera 45. tokian agertzen da, asturiera 50.ean, Turkiako kurduera 60.ean, frisiera 69.ean, okzitaniera 80.ean, guaraniera 119.ean, Peruko kitxuera 141.ean, amazigera 215.ean, etab.
Aipatzekoa da ranking horretan estaturik gabeko hizkuntza batzuk milioika hiztun dituzten eta estatua duten beste hizkuntza batzuen gainetik daudela. Esaterako, katalana (12. tokian) mandarinera (15. tokian) edo japoniera (18. tokian) baino aurrerago dago. Edo euskara (38. tokian) georgiera (82. tokian) edo hebreera (41. tokian) baino gorago.
Esan behar da ere arabiera ez dela barometroan agertzen hizkuntza bakar gisa, dialektoetan sailkatuta baizik: Marokoko arabiera (131. tokian), Egiptoko arabiera (110. tokian), Golfoko arabiera (145. tokian), etab.

## Erreferentziak

* ↑ Lartzaguren, Edu: Euskara munduko 38. hizkuntzarik «pisutsuena» da, Frantziako Gobernuaren arabera BERRIA, 2023-02-23an
* ↑ Baromètre des langues dans le monde 2022 Frantziako Ministère de la Culture (2022ko abendua)
# Ira von Fürstenberg

Virginia Carolina Theresa Pancrazia Galdina zu Fürstenberg, Ira von Fürstenberg izen artistikoz ezaguna, (Erroma, 1940ko apirilaren 18a – ibidem, 2024ko otsailaren 18a) italiar socialite eta antzezlea izan zen.

## Filmografia hautatua

* Addio Lara (1967)
* Capriccio all'italiana (1967)
* Matchless (1967)
* Geheimnisse in goldenen Nylons (1967)
* A qualsiasi prezzo (1968)
* La battaglia di El Alamein (1968)
* Eine tödliche Affäre (1968)
* 5 bambole per la luna d'agosto (1969)
* Playgirl 70 (1969)
* Il prof. dott. Guido Tersilli primario della clinica Villa Celeste convenzionata con le mutue (1969)
* Hello goodbye (1970)
* Nel giorno del Signore (1970)
* La prima notte del dottor Danieli, industriale, col complesso del... giocattolo (1970)
* No desearás al vecino del quinto (1971)
* Giornata nera per l'ariete (1971)
* Homo Eroticus (1971)
* Le belve (1971)
* Le calde notti di Don Giovanni (1971)
* No desearás la mujer del vecino (1972)
* Los amigos (1972)
* Processo per direttissima (1974)
* I baroni (1975)

## Ira von Fürstenbergeren zuhaitz genealogikoaren laburpena

Zuhaitz genealogikoa :
Karl Emil Fürstenberg
Tassilo Fürstenberg
Maria Matilda Festetics de Tolna
Prince Christoph of Hohenlohe-Langenburg
Ira von Fürstenberg
Edoardo Agnelli
Hubertus von Hohenlohe
Clara Agnelli
Virginia Bourbon del Monte :

## Erreferentziak

* ↑ Emerson, Gloria. (1966-4-14). «Her Closets Brim With Fashion: Princess Virginia Ira von und zu Furstenberg» New York Times.

## Kanpo estekak

* Datuak: Q463164
* Multimedia: Ira von Fürstenberg / Q463164
# Wieringen

Wieringen (entzun) Herbehereetako Ipar Holanda probintziako herria da. 2010eko urtarrilaren 1eko erroldaren arabera, herriak 8.639 biztanle zituen.

## Ikus, gainera

* Ipar Holanda

## Kanpo estekak

* (Nederlanderaz) Udalaren webgunea.
* Datuak: Q669547
* Multimedia: Wieringen / Q669547
# Boko I.a

Boko I.a Mauritaniako Erresumako erregea izan zen K.a. 110 eta K.a. 80 bitartean.
Numidiako erregea zen Iugurtaren aitaginarreba, zalantzan egon zen Iugurtari honek erromtarren aurka izan zuen gerran laguntza emateari buruz, baina azkenean laguntza hori eman zion K.a. 108an, bere suhiaren erresumaren heren bat jasoko zuenaren promesarekin.
Biak Gaio Mariok bi aldiz garaitu zituen. Orduan, Erromarengana hurbiltzeko prozesua hasi zuen. Luzio Kornelio Silaren bidez, garai hartan Marioren kuestorea zena, enbaxadak bidali zituen Erromara, non aliantza bultzatu zen, hori merezi zuela frogatzeko baldintzarekin. Silarekin negoziaketa gehiago egin ondoren, mezu bat bidali zion Iugurtari, bere presentzia exijituz. Hau tranpan erori zen eta Silak preso hartu zuen K.a. 106an.
Bere zerbitzuen ordainketa bezala, hitzarmen abat adostu zuen erromatarrekin, "Erromaren Lagun" tituluarekin, eta Numidiaren zati bat jaso zuen sari bezala.
Hil ondoren, erresuma bere semeak ziren Boko II.a eta Boguden artean banatu zen.

## Genealogia

Zuhaitz genealogikoa :
Volux
Boko II.a
Boko I.a
Mastanesosus
Bogud Ben Boko
Bocchus' daughter :

## Kanpo estekak

* Datuak: Q530576
* Multimedia: Bocchus I / Q530576
# Ibai Cabo

Ibai Cabo Beristain (Bergara, Gipuzkoa, 2006ko urtarrilaren 4a) Euskal Herritar futbolaria da.

## Biografia

Aurrelari lanetan aritzen da. Gazte mailan heldu zen Errealera Bergaran hezi ondoren. 2024ko udan bere lehen kontratua sinatu zuen 2027rarte.

## Kirol Ibilbidea

2024ko ekainaren 29an eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Berio | 2.F | 2024/25 | - | - | - | - | - | - | - | - | - | - | - | - | - | - |
| Berio | Denera | Denera | - | - | - | - | - | - | - | - | - | - | - | - | - | - |
| Sanse | 1.F | 2024/25 | - | - | - | - | - | - | - | - | - | - | - | - | - | - |
| Sanse | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 12 | 1 | - | - | - | - | - | - | - | - | - | - | 12 | 1 |

## Erreferentziak

* ↑ La Real blinda a uno de sus arietes más prometedores

## Kanpo estekak

* Fitxa
* Datuak: Q132531900
# Aitor Fernández

Aitor Fernández Abarisketa (Arrasate, Gipuzkoa, 1991ko maiatzaren 3a - ) euskal herritar futbolaria da.

## Biografia

Atezain postuan jokatzen du. Athleticen harrobian hezitako jokalaria da. 2024ko azaroan Osasunarekin kontratua berritu zuen 2027rarte.

## Kirol Ibilbidea

2024ko ekainaren 1ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Baskonia | 3. | 2008/09 | 15 | 0 | - | - | - | - | - | - | | | - | - | 15 | 0 |
| Baskonia | 3. | 2009/10 | 29 | 0 | - | - | - | - | - | - | | | - | - | 29 | 0 |
| Baskonia | Denera | Denera | 44 | 0 | - | - | - | - | - | - | | | - | - | 44 | 0 |
| Bilbao Athletic | 2.B | 2010/11 | 19 | 0 | - | - | - | - | - | - | | | - | - | 19 | 0 |
| Bilbao Athletic | 2.B | 2011/12 | 11 | 0 | - | - | - | - | - | - | | | - | - | 11 | 0 |
| Bilbao Athletic | Denera | Denera | 30 | 0 | - | - | - | - | - | - | | | - | - | 30 | 0 |
| Barakaldo | 2.B | 2012/13 | 21 | 0 | - | - | - | - | - | - | | | - | - | 21 | 0 |
| Barakaldo | Denera | Denera | 21 | 0 | - | - | - | - | - | - | | | - | - | 21 | 0 |
| Vila-real B | 2.B | 2012/13 | 8 | 0 | - | - | - | - | - | - | | | - | - | 8 | 0 |
| Vila-real B | 2.B | 2013/14 | 34 | 0 | - | - | - | - | - | - | | | - | - | 34 | 0 |
| Vila-real B | 2.B | 2014/15 | 21 | 0 | - | - | - | - | - | - | | | - | - | 21 | 0 |
| Vila-real B | 2.B | 2015/16 | 39 | 0 | - | - | - | - | - | - | | | - | - | 39 | 0 |
| Vila-real B | Denera | Denera | 102 | 0 | - | - | - | - | - | - | | | - | - | 102 | 0 |
| Numancia | 2. | 2016/17 | 29 | 0 | 1 | 0 | - | - | - | - | | | - | - | 30 | 0 |
| Numancia | 2. | 2017/18 | 45 | 0 | 1 | 0 | - | - | - | - | | | - | - | 46 | 0 |
| Numancia | Denera | Denera | 74 | 0 | 2 | 0 | - | - | - | - | | | - | - | 76 | 0 |
| Levante | 1. | 2018/19 | 16 | 0 | 4 | 0 | - | - | - | - | | | - | - | 20 | 0 |
| Levante | 1. | 2019/20 | 36 | 0 | 2 | 0 | - | - | - | - | | | - | - | 38 | 0 |
| Levante | 1. | 2020/21 | 27 | 0 | 3 | 0 | - | - | - | - | | | - | - | 30 | 0 |
| Levante | 1. | 2021/22 | 13 | 0 | 2 | 0 | - | - | - | - | - | - | - | - | 15 | 0 |
| Levante | Denera | Denera | 92 | 0 | 11 | 0 | - | - | - | - | - | - | - | - | 103 | 0 |
| Osasuna | 1. | 2022/23 | 21 | 0 | 0 | 0 | - | - | - | - | - | - | - | - | 21 | 0 |
| Osasuna | 1. | 2023/24 | 7 | 0 | 2 | 0 | - | - | - | - | 1 | 0 | 0 | 0 | 10 | 0 |
| Osasuna | 1. | 2024/25 | - | - | - | - | - | - | - | - | - | - | - | - | - | - |
| Osasuna | Denera | Denera | 28 | 0 | 2 | 0 | - | - | - | - | 1 | 0 | 0 | 0 | 31 | 0 |
| Ibilbide osoan | Ibilbide osoan | Ibilbide osoan | 391 | 0 | 15 | 0 | - | - | - | - | 1 | 0 | 0 | 0 | 407 | 0 |

## Erreferentziak

* ↑ Osasunak 2027ra arte berritu du Aitor Fernandez

## Kanpo estekak

* Fitxa: Athletic Club
* Datuak: Q3754541